section_heading: Opis
paragraph_text: thumb|left|Fosil u Paleontološkom muzeju u Zürichu Pronađeni su svi dijelovi tijela Othnielosaurusa, uključujući i dva dobra skeleta, ali se još uvijek malo zna o njegovoj lubanji. Ruke su mu bile kratke i široke s kratkim prstima. Glava mu je bila malena. Imao je malene obrazne zube oblika lista (trouglaste s malenim grebenima i nazubljenjima na prednjim i zadnjim rubovima) i zube u prednjem dijelu čeljusti s manje ornamentacija. Kao i još nekoliko hipsilofodonta i iguanodonta kao što su Hypsilophodon, Thescelosaurus i Talenkauen, Othnielosaurus je imao tanke ploče duž rebara. One su bile građene od hrskavice.